User:Jananirini

பெண்டிமியர் உயர்நிலைப் பள்ளி பள்ளி வகை:அரசு உயர்நிலைப் பள்ளி

குறிக்கோள்:ஓவ்வொருவரின் சிறப்பு

துவங்கப்பட்டது:3 ஜனவரி 1977

திறக்கப்பட்டது:5 ஏப்ரல் 1979

பள்ளி குறியீடு:3021

இணையத்தளம்: http://www.bendemeersec.org

வரலாறு பெண்டிமியர் உயர்நிலைப் பள்ளி கல்வி அமைச்சின் கீழ் இயங்கும் ஒரு அக்கம்பக்கப் பள்ளி. இது 1977ஆம் ஆண்டு துவங்கப்பட்டது. அதிகாரப்பூர்வமாக 1978இல் திறக்கப்பட்டது. இப்பள்ளி, தற்போது எண் 1 செயிண்ட் வில்ஃபிரட் சாலையில் அமைந்துள்ளது. 1977இல் ஜலான் பசார் பகுதியில் ஆரம்பிக்கப்பட்டு இராண்டாவது ஆண்டே சிராங்கூன் சாலைக்கும், பெண்டிமியர் சாலைக்கும் இடைப்பட்ட பகுதிக்கு மாற்றப்பட்டது. அப்போது பெண்டிமியர் உயர்நிலைப் பள்ளியும் பெண்டிமியர் தொடக்கப்பள்ளியும் பெங் வாங் தொடக்கப்பள்ளியும் ஒரே வளாகத்தில் செயல்பட்டன. ஒரு திடலை மூன்று பள்ளிகளும் பகிர்ந்து கொண்டன. 1977இல் 500 மாணவர்களுடன் தொடங்கப்பட்ட இப்பள்ளி, 1980வாக்கில் 1800 மாணவர்கள் பயிலும் பள்ளியாக உயர்ந்தது. 1998ஆம் ஆண்டு தற்போது இருக்கும் இடத்திற்கு இடம் பெயர்ந்தது. அப்போது அங்கிருந்த வாம்போ உயர்நிலைப்பள்ளி பெண்டிமியர் உயர்நிலைப்பள்ளியுடன் இணைக்கப்பட்டது. அக்கட்டிடம் இடிக்கப்பட்டு புதிய கட்டடம் கட்டப்பட்டு பெண்டிமியர் உயர்நிலைப்பள்ளி என்ற பெயருடன் செயல்பட்டு வருகிறது. இவ்வட்டாரம் 1880களில் வாம்போ என்பவருக்குச் சொந்தமாக இருந்தது. அங்கு ஒரு பூஙகாவும், தோட்டமும் இருந்திருக்கின்றன. அவரின் மறைவுக்குப் பிறகு சியா லியாங் என்பவர் வாம்போவின் சொத்துகளையெல்லாம் வாங்கியுள்ளார். அதில்தான் பெண்டிமியர் உயர்நிலைப் பள்ளி கட்டப்பட்டது. இரு நேரப் பள்ளியாகச் செயல்பட்டு வந்த இப்பள்ளி 1998இல் முழுநேரப் பள்ளியாக மாற்றம் கண்டது. 22 மில்லியன் செலவில் கட்டப்பட்ட இப்பள்ளி 1999ஆம் ஆண்டு அதிகாரப் பூர்வமாகத் திறந்து வைக்கப்பட்டது. இப்பள்ளியில் மாற்றுத்திறனாளி மாணவர்களுக்கு ஏற்ற வசதிகள் செய்யப்பட்டுள்ளன. இவ்வட்டாரத்தில் உள்ள மாற்றுத்திறனாளி மாணவர்கள் இப்பள்ளியில் சேர்ந்து பயில்கின்றனர். அவர்களில் பிங் சியூ, ஜோவியன் டான் போன்றவர்கள் சிங்கப்பூரைப் பிரதிநிதித்து மாற்றித்திறனாளிகளுக்கான போட்டிகளில் கலந்துகொண்டு பல பதக்கங்களை வாங்கிப் பெருமை சேர்த்துள்ளனர். மாற்றுத்திறனாளிகளுக்கான ஒலிம்பிக் போட்டியில் தங்கம் வென்று பெருமை சேர்த்தவர் பிங் சி யூ. 2008இல் இம்மாணவர் பெண்கள் 50மீட்டர் ஃப்ரீஸ்டைல் மற்றும் 50m பேக்ஸ்ட்ரோக் போட்டிகளில் வெள்ளி மற்றும் தங்க பதக்கங்களை வென்றார்.

Credits: bendemeersec.moe.edu.sg/